জোর কদমে প্রচার চলছে পরিচালক সুজিত সরকারের আগামী ছবি ‘অক্টোবর’-এর। সেই সুবাদেই এবার স্টার প্লাসের রিয়্যালিটি শো ‘সুপার ডানসার ২’-গ্রান্ড ফিনালের মঞ্চে পৌঁছলেন অভিনেতা বরুণ ধবন।
সম্প্রতি নিজের টুইটারে সেই শো-এর একটি দৃশ্যের ছবি পোস্ট করেন বরুণ। টুইটে তিনি লেখেন, ‘‘প্রায় ৩৯ ঘণ্টা ধরে কাজ করছি। এক মুহূর্তের জন্যেও ঘুমাইনি। কারণ, আমি আমার ছবিগুলিকে খুবই ভালবাসি।’’

এই বিষয়ে অন্যান্য খবর

পয়লা বৈশাখে আসছে ‘অক্টোবর’, বরুণ-বণিতা জুটির রসায়ন আগাম দেখে নিন


‘অক্টোবর’-এর শ্যুটিং শেষ করার সঙ্গে সঙ্গেই নিজের আগামী ছবি ‘সুই ধাগা’-র শ্যুটিংয়ে ব্যস্ত হয়ে গিয়েছেন বরুণ। ক্ষণিক বিরতিও নেননি। ভোপালে আউট ডোর শ্যুটিং শেষ করে মুম্বই ফেরা মাত্রই ‘অক্টোবর’-এর প্রচারে আবার ব্যস্ত হয়ে পড়েন তিনি।
কিন্তু প্রচার অনুষ্ঠানে দেখা যায়নি নবাগতা অভিনেত্রী বণিতা সান্ধুকে। উপস্থিত ছিলেন না পরিচালক সুজিত সরকারও। চলতি মাসের ২৪ তারিখ দেখা যাবে এই বিশেষ পর্বটি।
আগামী মাসের ১৩ তারিখ মুক্তি পেতে চলেছে এই ছবিটি। প্রতীক্ষার মাত্র কয়েক দিন।